Peder Nielsen Hoseøl
Peder Nielsen Hoseøl var en dansk stormand og drost.
Peder Nielsen Hoseøl, hvis tilnavn betyder hosebånd (strømperem), var drost 1279-1283 og igen fra 1286. I 1289 kom han på kant med den ene af Erik 6. Menveds formyndere, hertug Valdemar 2. af Sønderjylland. Et forsøg på at tage hertugen til fange gik galt og medførte, at Peder Nielsen Hoseøl selv blev taget til fange og kortvarigt indespærret på Sønderborg Slot. Han blev drost igen fra 1293, men fratrådte embedet før den 5. juni 1297.
Peder Nielsen Hoseøl må have været en af de mest indflydelsesrige danske stormænd, men hans politiske stilling kan ikke altid bestemmes med sikkerhed.